stanford-oval/wikipedia huggingface dataset:
Sos.-Dem. Naisliitto
Yhteydet

Liitto osallistui kansainvälisiin sosialististen naisten edustajakokouksiin vuodesta 1923 alkaen ja Sosialidemokraattisten naisten kansainvälisen neuvoston edustajakokouksiin 1955 lähtien sekä Sosialistisen internationaalin naissihteeristön toimintaan. Liitto osallistui myös pohjoismaisten sosialidemokraattisiin naisten kokouksiin 1930-luvulta lähtien ja Sosialidemokraattisten naisten pohjoismaisen yhteistyökomitean toimintaan 1947 alkaen.
Puheenjohtajat

1921–1932 Miina Sillanpää
1932–1941 Anni Huotari
1941–1946 Sylvi-Kyllikki Kilpi
1946–1947 Miina Sillanpää
1947–1959 Tyyne Leivo-Larsson
1959–1965 Martta Salmela-Järvinen
1965–1975 Tyyne Leivo-Larsson
1975–1979 Fanni Front
Sihteerit

1921–1932 Hilda Seppälä
1932–1936 Miina Sillanpää
1936–1953 Martta Salmela-Järvinen
1953–1959 Anu Karvinen
1959–1963 Aune Seme
1963–1968 Anu Karvinen
1968–1970 Leila Lindberg
1970–1972 Riitta-Anneli Lainio
1972–1973 Leila Viitamäki
1973–1976 Outi Nurmi
1976–1978 Pirjo Ojanen
1978–1979 Tuulikki Kannisto
Rantasalmen lentokenttä

Rantasalmen lentokenttä on Rantasalmella 3,5 kilometrin päässä Rantasalmen keskustasta sijaitseva lentopaikka (ICAO: EFRN).
Rantasalmen lentokentän asvaltti- ja nurmipäällysteisen kiitoradan pituus on 740 metriä ja leveys 23 metriä. Kentällä on pieni kenttärakennus ja tuulipussi. Polttoainepistettä ei ole.
Rantasalmen kenttä oli käytössä jo sotavuosina. Jatkosodan alkuvaiheessa kesä-heinäkuussa 1941 Joroisten ja Rantasalmen kenttiä käytti tukikohtanaan Lentolaivue 26.
Pöytäpuutarha

Pöytäpuutarha on kasvintuotantoon tarkoitettu laite, jolla voi kasvattaa yrttejä ja muita kasveja sisätiloissa ympäri vuoden. Se sisältää kasvivalaisimen, ruukut, kasvatusalustat ja ravinteet. Sen toiminta perustuu vesiviljelytekniikkaan, jossa vesi on liikkeessä ja kiertää järjestelmässä.
Pöytäpuutarhan on kehittänyt espoolainen yritys Viherasema Oy, joka myy pöytäpuutarhaa Zengrow-tuotenimellä. Muita tuotemerkkejä ovat ainakin Fiskars, Ikea ja Tregren..
Aiheesta muualla

Viheraseman kotisivu
Storfjorden (Sunnmøre)

| Storfjorden |
| --- | --- |
 Näkymä Norddalsfjordenin suuntaan Storfjordenin varrelta Strandan lauttasatamasta elokuussa 2008.
Sijainti:  Møren ja Romsdalin lääni,  Norja
Merialue:  Atlantin valtameri
Vuonon ominaisuudet
Suurin pituus:  110 km
Näkymä Storfjordeniin Riksvei 650 -tien varrelta läheltä Liabygdaa elokuussa 2008.
Storfjorden on Møren ja Romsdalin läänissä Norjassa sijaitseva 110 kilometriä pitkä vuono. Se on Norjan viidenneksi pisin vuono.
Vuonon ympärillä sijaitsee 10 kuntaa: Hareid, Sula, Ørsta, Sykkylven, Ålesund, Skodje, Ørskog, Stordal, Stranda ja Norddal.
Storfjordenin sivuvuonot

Storfjordenin sivuvuonot lännestä itään:
Hjørundfjorden (33 km)
Norangsfjorden (6,5 km)
Storfjorden Ørstan kunnassa (11 km)
Sykkylvsfjorden (9 km)
Norddalsfjorden (16 km, 24 km Tafjordenin perälle)
Tafjorden (8 km)
Sunnylvsfjorden (26 km)
Geirangerfjorden (15 km)
Aiheesta muualla

Kuvia tai muita tiedostoja aiheesta Storfjorden (Sunnmøre) Wikimedia Commonsissa
Rasvahäntälammas

Rasvahäntälammas afganistanilaisen paimenen kanssa
Rasvahäntälammas on kesyn lampaan rotujen joukko, johon kuuluu noin neljännes maailman lampaista. Sen häntä toimii samalla tavalla kuin kamelin kyttyrä: lammas varastoi siihen ravintoa.
Rasvahäntälampaat pärjäävät karuissa olosuhteissa, jopa puoliaavikolla.
Rasvahäntälampaita tavataan eniten Pohjois-Afrikassa sekä Keski- ja Lähi-idässä kuten Turkissa ja Saudi-Arabiassa.
Rasvahäntälammas mainitaan jo Raamatussa, ja sen kuvia on Urukin mosaiikeissa ja kiviesineissä ajalta noin 3000 eaa.
Raimo Manninen

Raimo Matias Manninen (s. 17. syyskuuta 1955 Saarijärvi) on suomalainen entinen keihäänheittäjä.
Vuonna 1984 Manninen heitti Pihtiputaan keihäskarnevaaleilla tuloksen 93,42 metriä. Manninen lähtikin Los Angelesin olympiakisoihin yhtenä ennakkosuosikkina, kun Uwe Hohn ja muut itäblokin suurheittäjät olivat boikotin takia kisoista poissa. Manninen ei kuitenkaan päässyt Los Angelesissa edes loppukilpailuun, vaan sijoittui karsinnassa kolmanneksitoista.
Kalevan kisoissa Manninen oli parhaimmillaan kuudes. Seuratasolla Manninen kilpaili Saarijärven Pullistuksen riveissä.
Aiheesta muualla

Raimo Manninen Tilastopaja (vaatii kirjautumisen, maksullinen palvelu).
Pyhtään kirkonkylä

| Pyhtään kirkonkylä |
| --- | --- |
 Pyhtään kirkko ja kellotapuli
 Pyhtään kirkonkylä
 60°29′31″N, 26°32′42″E 
Valtio:   Suomi
Maakunta:  Kymenlaakso
Seutukunta:  Kotka-Haminan seutukunta
Kunta:  Pyhtää
Maantiede
Maa-ala:  3,84 km²
Väestö
Väkiluku:  671
Väestötiheys:  174,7 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2018 mukaiset. 
Pyhtään kirkonkylä on kirkonkylä ja taajama Pyhtäällä, Kymenlaaksossa. Siellä sijaitsee Pyhtään kirkko ja se on Pyhtään kunnan toiseksi suurin taajama. Pyhtään kirkonkylä sijaitsee noin 25 kilometriä Kotkan keskustasta ja 10 kilometriä Pyhtään Siltakylästä länteen. Pyhtään kirkonkylällä on noin 2 000 asukasta.[lähde? ]
Tilastokeskuksen taajama-aluerajauksen mukaisen Pyhtään kirkonkylän taajaman väkiluku oli 671 vuoden 2018 lopussa. Pyhtään hallinnollinen keskus ja suurin taajama on noin 2 800 asukkaan Siltakylä.
Raimo Mäkelä

| Raimo Mäkelä> Henkilötiedot |
| --- | --- |
Syntynyt: 1940 (ikä 83–84)
Ammatti:  pappi, kirjailija
Muut tiedot
Koulutus: teologian tohtori
Raimo Mäkelä (s. 1940) on suomalainen pappi ja luonnehäiriöasiantuntija, joka on ollut Suomen Raamattuopiston toiminnanjohtaja. Mäkelä haluaa tukea narsistien uhreja, ja hänen käsittääksensä narsismista voi parantua vain teoriassa. Hän toimi vuosina 1964–1968 nuorisopastorina Vanhankirkon seurakunnassa Helsingissä, vuosina 1968–1980 OPKO:n (Suomen ev.lut. Opiskelija- ja Koululaislähetys) pääsihteerinä ja vuosina 1980–2005 Suomen Raamattuopiston säätiön toiminnanjohtajana. Vuonna 2011 Mäkelä väitteli teologian tohtoriksi lain ja evankeliumin suhteesta.
Mäkelän narsistista persoonallisuushäiriötä käsittelevä kirja Naamiona terve mieli: kuinka kohtaan luonnehäiriöisen on ollut hyvin suosittu Suomessa. Sen ensimmäinen painos julkaistiin vuonna 1997 ja vuonna 2002 siitä otettiin viides painos. Vuonna 2002 kirja ylsi Mitä Suomi lukee -listalla kymmenen luetuimman joukkoon. Vuonna 2007 kirjasta otettiin yhdeksäs painos. Vuonna 2020 kirjan nimeksi uudistettiin Naamiona terve mieli: kuinka kohtaan narsistin.
Teoksia

Auttaisiko rippi? (1970, 3. p. 1986)
Manaajaa väkevämpi (1974)
Polttopisteessä kristillinen opiskelijatyö (1976)
Talouskasvatus hengellisessä yhteisössä (1979)
Elämä Jumalan johdattamana (1980), 2. p. nimellä Jumala johdattaa (1987)
Den kristne och freden (1985)
Ehjään elämään (1985)
Tasapainoiseen uskoon (1988)
”Rikas mies jos oisin” (1988)
Kuka on oikea pappi (1988)
Ilmestyskirja nyt! (1993)
Naamiona terve mieli: kuinka kohtaan luonnehäiriöisen (1997, 8. p. 2004)
Kasteen haudasta ehtoollisen juhlaan (2001)
Antakaa demokratialle mikä demokratialle kuuluu (2003).
Rantasalmen kirkonkylä

| Rantasalmen kirkonkylä |
| --- | --- |
 Rantasalmen kirkonkylä
 Koordinaatit: 62.06759°N, 28.29985°E 
Valtio:  Suomi
Maakunta:  Etelä-Savo
Kunta:  Rantasalmi
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  3,77 km2 km²
Väkiluku (2019):  1 320
 – Väestötiheys:  350,1 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Rantasalmen kirkonkylä on Rantasalmen kunnan kirkonkylä ja keskustaajama Etelä-Savon pohjoisosassa. Kirkonkylä sijaitsee Haukiveden länsilaidalla olevan salmiketjun päässä, puolivälissä Savonlinnan ja Varkauden kaupunkien välistä maantietä.
Tilastokeskuksen taajama-aluerajauksen mukaan vuoden 2019 lopussa Rantasalmen  kirkonkylän pinta-ala oli 3,77 neliökilometriä, ja väkiluku oli 1 320. Tilastollinen taajamarajaus voi poiketa virallisesta kunnanosien rajauksesta.
Paikkakunta on esiintynyt varhaisissa kirjallisissa lähteissä seuraavasti: Randasalmj sokn (1535), Randasalm soken (1559). Rantasalmi mainitaan hallintopitäjänä jo 1526. Säämingin kappeliksi se tuli 1554 ja seurakunta perustettiin 1578. Paikannimen kehityshistoriasta ei ole täyttä varmuutta. Rantasalmi on saattanut tarkoittaa sitä usean salmen kautta kulkevaa vesireittiä Haukiveteen, jonka rannalle kirkko rakennettiin. Koska pitkä rannansuuntainen saari Rantasalo (Randasaloby 1664) jää kirkonkylään johtavan salmiketjun ja Haukiveden selkävesien väliin, on myös mahdollista, että saari on saanut nimensä ensin, ja tämän mukaan Rantasalmi.
Rantasalmen kirkko.
Rantasalmen kunnantalo ja kirjasto.
Rantasalmen kirkonkylän raittia: Kylätie (2008).
Raimo Manninen (alppihiihtäjä)

| Raimo Manninen |
| --- | --- |
 Manninen kilpailemassa Innsbruckissa 1964.
Henkilötiedot
Koko nimi:  Raimo Ensio Manninen
Syntynyt: 3. lokakuuta 1940 Lahti, Suomi
Kuollut: 6. helmikuuta 2009 (68 vuotta) Janakkala, Suomi
Uran tiedot
Laji:  alppihiihto 
Raimo Ensio ”Rami” Manninen (3. lokakuuta 1940 Lahti – 6. helmikuuta 2009 Janakkala) oli suomalainen alppihiihtäjä.
Manninen edusti Suomea kaksissa talviolympialaisissa. Innsbruckissa 1964 hän sijoittui suurpujottelussa 17:nneksi sekä pujottelussa ja syöksylaskussa 22:nneksi. Grenoblessa 1968 hän oli suurpujottelussa 30:s, mutta syöksylaskussa hänet hylättiin ja pujottelussa hän keskeytti.
Manninen sijoittui 17-vuotiaana Bad Gasteinin MM-kilpailuissa 1958 alppiyhdistetyssä 28:nneksi. Chamonix’n MM-kilpailuissa 1962 hän oli pujottelussa kymmenes, alppiyhdistetyssä 13:s ja syöksylaskussa sijalla 22. Val Gardenan MM-kilpailuissa 1970 hän sijoittui alppiyhdistetyssä 17:nneksi. Hän voitti Holmenkollenin kisoissa pujottelun ja alppiyhdistetyn vuonna 1961 sekä syöksylaskun vuonna 1964.
Manninen voitti Suomen mestaruuden pujottelussa vuosina 1961–1965 ja 1969, suurpujottelussa vuosina 1961–1963 ja 1969–1970 sekä syöksylaskussa vuosina 1965 ja 1970. Hän toimi myöhemmin alppihiihtovalmentajana Suomen Hiihtoliiton palveluksessa sekä Suomen urheiluopistossa.
Aiheesta muualla

Raimo Mannisen muistokirjoitus Helsingin Sanomissa.
Rasvahappometyyliesteri

Rasvahappometyyliesteri, eli FAME (eng. Fatty Acid Methyl Ester) tarkoittaa rasvahapon metyyliesteriä, joka on valmistettu rasvahaposta ja metanolista vaihtoesteröinnillä. FAMEt ovat yleisiä kasviöljypohjaisissa biopolttoaineissa. FAMEja valmistetaan yleensä emäs-katalysoiduin reaktioin. Emäksenä käytetään esimerkiksi natriumhydroksidia, natriummetoksidia tai kaliumhydroksia. FAMEja käytetään biopolttoaineiden valmistuksessa koska vapaat rasvahapot voivat syövyttää aikaa myöden moottoreiden metallia, polttoaineen valmistuslaitosten laitteistoja jne. Toisin kuin neutraalit FAMEt, vapaat rasvahapot ovat vain heikosti happamia, mutta niiden käytössä niiden aiheuttama syöpyminen kertyy. Toinen parannus on se, että FAMEilla on myös 12–15 suurempi setaaniluku suhteessa niiden esteröimättömiin muotoihin.

FAMEja on biopolttoaineiden lisäksi käytetty myös bakteeritutkimuksessa vuodesta 1988 asti. Kullakin eliöllä on omanlaisensa rasvahappokoostumus. Metyyliesteröimällä näytteenä otetun bakteerin tai usean bakteerin kolonnian triglyseridit, rasvahapot jne., voidaan ne tutkia kaasukromatografialla ja luoda eliöstä tai kolonniasta profiili. Esimerkiksi jostakin vesistöstä otetun FAME-käsitellyn bakteerinäytteen avulla voidaan vesistö tunnistaa tietyllä varmuudella saastuneiksi ulosteista vertailemalla näytettä bakteeriprofiiliin, jonka bakteerien tiedetään olevan ulosteperäisiä. Jos näytteen ja kannan välillä on kylliksi samanlaisuutta, on vesistö todennäköisesti saastunut, jos ei, saattaa vesistö olla puhdas. Menetelmää kutsutaan MST:ksi (eng. microbial source tracking), ja siinä voidaan käyttää muitakin menetelmiä kuin vain metyyliesteröintiä.
Rasva-alkoholisulfonaatit

Rasva-alkoholisulfonaatit ovat pääasiassa pinta-aktiivisia aineita, joita on saatu rasva-alkoholeja sulfonoimalla. Rasva-alkoholisulfonaattien vesiliukoisia natriumsuoloja käytetään muun muassa emulgaattoreina, kostutus-, vaahdotus-, viimeistys- ja pesuaineina. Ne vaahtoavat myös "kovassa" vedessä.
Regeneraatio

Regeneraatiolla tarkoitetaan kudosten tai elinten, usein menetetyn raajan, uudelleen kasvamista. Hyvä esimerkki regeneraatiosta on sisiliskon häntä, joka kasvaa takaisin mentyään poikki. Regeneraatiota esiintyy paljon esimerkiksi selkärangattomilla eläimillä, kuten lattanoilla ja meritähdillä, mutta myös sammakkoeläimillä ja matelijoilla. Hyönteisillä ja muilla niveljalkaisilla regeneraatiota esiintyy vain nahanluonnin yhteydessä.
Nisäkkäillä regeneraatiota ei esiinny kuin tietyissä kudoksissa. Evoluutiossa regeneraatio on korvautunut arpeutumisella. Eräät salamanterit kykenevät kasvattamaan uudelleen kokonaisia raajoja.
Priscilla Lopes-Schliep

| Mitalit | Mitalit | Mitalit |  |
| --- | --- | --- | --- |
|  Priscilla Lopes-Schliep |  Priscilla Lopes-Schliep |  Priscilla Lopes-Schliep |  |
Maa:   Kanada
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 100 metrin aitajuoksu |  |
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 100 metrin aitajuoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Doha 2010 | 60 metrin aitajuoksu |  |
Priscilla Lopes-Schliep (s. 26. elokuuta 1982 Scarborough, Ontario, Kanada) on kanadalainen pika-aitajuoksija.
Lopes-Schliep karsiutui Santiago de Chilen nuorten MM-kilpailuissa 2000 alkuerissä 100 metrin aitajuoksussa ja puolivälierissä 100 metrin juoksussa. Hän voitti NCAA:n hallimestaruuden 60 metrin aitajuoksussa 2004, mutta karsiutui Ateenan olympialaisissa pika-aitojen alkuerissä. Helsingin MM-kilpailuissa 2005 hän selviytyi 100 metrin aitajuoksussa välieriin, Osakassa 2007 hän putosi alkuerissä.
Lopes-Schliep karsiutui 60 metrin aitajuoksun alkuerissä Valencian sisäratojen MM-kilpailuissa 2008. Hän voitti samana vuonna Kanadan mestaruuden 100 metrin aidoissa. Pekingin olympialaisissa hän sai Dawn Harperin voittamassa 100 metrin aitajuoksukilpailussa pronssia. Hän juoksi saman ajan – 12,64 – kuin hopeamitalisti Sally McLellan, ja vielä finaalin kuudeskin hävisi hänelle vain kaksi sadasosasekuntia. IAAF:n yleisurheilufinaalissa hän sijoittui kuudenneksi.
Lopes-Schliep saavutti Berliinin MM-kilpailuissa 2009 hopeaa 100 metrin aitajuoksussa ajalla 12,54. Hän hävisi kilpailun voittaneelle Brigitte Foster-Hyltonille kolme sadasosasekuntia. IAAF:n yleisurheilufinaalissa hän sijoittui neljänneksi. Dohan sisäratojen MM-kilpailuissa 2010 hän sai pronssia 60 metrin aitajuoksussa ajalla 7,87.
Lopes-Schliep on naimisissa. Hänen puolisonsa on entinen yliopistokoripalloilija Bronsen Schliep, jonka kanssa hän avioitui vuonna 2008.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 11,44 | Victoria | 19.7.2003 |
| 100 m aj | 12,49 | Bryssel | 4.9.2009 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 7,23 | Lincoln | 26.2.2005 |
| 200 m | 23,50 | Lincoln | 25.2.2006 |
| 50 m aj | 6,82 | Tukholma | 21.2.2008 |
| 55 m aj | 7,51 | Fresno | 21.1.2008 |
| 60 m aj | 7,82 | Stuttgart | 6.2.2010 |
Regehr

Regehr on muun muassa seuraavien kanadalaisten henkilöiden sukunimi:
Duncan Regehr (s. 1952), käsikirjoittaja ja näyttelijä
Richie Regehr (s. 1983), jääkiekkoilija
Robyn Regehr (s. 1980), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ranskalais-belgialainen sarjakuva

Ranskalais-belgialainen sarjakuva on Ranskassa ja Belgiassa tehtyä sarjakuvaa.
Merkittäviä sarjakuvia

René Goscinny ja Albert Uderzo: Asterix
Edgar P. Jacobs: Blake ja Mortimer
André Franquin: Niilo Pielinen
Alejandro Jodorowsky ja Jean Giraud: Incal
Jean-Michel Charlier ja Jean Giraud: Blueberry
Morris ja René Goscinny: Lucky Luke
André Franquin, Jijé ym.: Piko ja Fantasio
André Franquin: Marsupilami
Hergé: Tintti
Jacques Tardi: Adele Blanc-Secin uskomattomat seikkailut
Peyo: Smurffit
Jean-Claude Mézières ja Pierre Christin: Valerian ja Laureline
Jean-David Morvan ja Philippe Buchet: Sillage
ROPS (Roll Over Protection System)

Volvo C70:n turvakaaret.
ROPS (Roll Over Protection System) on Volvon kehittämä henkilöautojen ympäriajosuojausjärjestelmä. Järjestelmät eroavat toisistaan suuresti riippuen siitä, onko kyseessä avoauto vai katumaasturi. Ensimmäistä kertaa ROPS esiteltiin Volvo C70:ssä vuonna 1998 ja Volvo XC90:ssä vuonna 2002. Järjestelmä on myös käytössä XC60-katumaasturissa, joka esiteltiin vuonna 2008.
Volvo C70 -avoautossa järjestelmä koostuu kahdesta pyroteknisesti nousevasta metalliturvakaaresta, jotka on sijoitettu takaistuinten pääntukien taakse. Ne aktivoi gyroskooppinen anturi. Kun kallistuskulma on yli 38 astetta, järjestelmä nostaa kaaret automaattisesti, jotta selviytymistila auton sisällä säilyisi.
Vuonna 2005 esitellyssä toisen sukupolven C70:ssä on kovakatto, joten kaaret laukeavat takalasin läpi, jos katto on ylhäällä. Tämän vuoksi niissä on pienet metalliset piikit, jotka rikkovat lasin ja varmistavat oikean suojaavan toiminnan.
Vuonna 2002 esitellyssä katumaasturi XC90:ssä järjestelmä on erilainen. Autossa on erityisen luja booriteräksinen turvakehikko, joka auttaa säilyttämään selviytymistilan auton sisällä. Sivuturvatyynyt laukaisee gyroskooppinen anturi, kun ympäriajo on väistämätön. Tyynyt pysyvät täyttyneinä, jotta ne suojaisivat auton matkustajia parhaalla mahdollisella tavalla.
Aiheesta muualla

Video Volvo XC90:n ympäriajotestistä
Video Volvo XC90:n turvarakenteesta ja kahdesta testistä
Video Volvo XC60:n turvarakenteesta
Regata storica

Regata storica 2008
Regata storica on Venetsian tärkein regatta ja myös perinteisin regatta Euroopassa. Se järjestetään syyskuun ensimmäisenä sunnuntaina Canal Grandessa ja sen on tarkoitus muistuttaa Venetsian historiasta.
Tästä venekilpailusta on johdettu termi Regatta. [lähde? ]
Canaletton maalaus regatasta
Regatta juontaa juurensa 1300-luvun loppupuolelle.
Primera Divisiónin kausi 2011–2012

| Primera Divisiónin kausi 2011–2012 |
| --- | --- |

Joukkueiden määrä:  20
Ajankohta:  27. elokuuta 2011 – 13. toukokuuta 2012
Mestari:  Real Madrid
Pudonneet joukkueet:  Racing Santander Sporting   Villarreal
Ottelut:  380
Maalit:  1050 (2,76 per ottelu)
Paras maalintekijä:  Lionel Messi  (50)
Suurin kotivoitto:  Barcelona – Osasuna 8–0 (17. syyskuuta 2011)
Suurin vierasvoitto:  Rayo Vallecano – Barcelona 0–7 (29. huhtikuuta 2012)
  ← 2010–2011 :  2012–2013 → 
Primera Divisiónin kausi 2011–2012 oli Espanjan jalkapallon pääsarjan Primera Divisiónin 81. kausi. Kausi alkoi 27. elokuuta 2011 ja päättyi 13. toukokuuta 2012. Hallitsevana mestarina kauteen lähti Barcelona, joka voitti edelliskaudella historiansa kolmannen peräkkäisen, ja kaikkiaan 21:nnen pääsarjamestaruuden. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Deportivon, Hérculesin ja Almerían tilalle nousivat Betis, Rayo Vallecano ja Granada. Real Madrid varmisti mestaruutensa voittamalla Athletic Bilbaon 2. toukokuuta.
Kauden tapahtumia

11. elokuuta 2011 Espanjan pelaajayhdistys ilmoitti maan kahden ylimmän sarjatason pelaajien menevän lakkoon kahden ensimmäisen liigaviikonlopun ajaksi. Kauden oli määrä alkaa 20. elokuuta, mutta pelaajayhdistys ja seurat pääsivät yhteisymmärrykseen vasta 25. elokuuta, joten pääsarja käynnistyi 27. elokuuta.
Seurojen tiedot > Paikkakunnat ja stadionit

Primera Divisiónin 2011–2012 joukkueet
| Joukkue | Kaupunki | Stadion | Kapasiteetti |
| --- | --- | --- | --- |
| Athletic Bilbao | Bilbao | San Mamés | 39 750 |
| Atlético Madrid | Madrid | Vicente Calderón | 54 851 |
| Barcelona | Barcelona | Camp Nou | 99 354 |
| Betis | Sevilla | Benito Villamarín | 55 500 |
| Espanyol | Barcelona | Estadi Cornellà-El Prat | 40 500 |
| Getafe | Getafe | Coliseum Alfonso Pérez | 17 700 |
| Granada | Granada | Nuevo Los Cármenes | 16 200 |
| Levante | Valencia | Ciutat de València | 25 534 |
| Málaga | Málaga | La Rosaleda | 28 963 |
| Mallorca | Palma de Mallorca | Iberostar Estadio | 23 142 |
| Osasuna | Pamplona | Estadio Reyno de Navarra | 19 800 |
| Racing Santander | Santander | El Sardinero | 22 271 |
| Rayo Vallecano | Madrid | Estadio de Vallecas | 15 500 |
| Real Madrid | Madrid | Santiago Bernabéu | 80 354 |
| Real Sociedad | San Sebastián | Anoeta | 32 076 |
| Sevilla | Sevilla | Ramón Sánchez Pizjuán | 45 500 |
| Sporting | Gijón | El Molinón | 29 800 |
| Valencia | Valencia | Mestalla | 55 000 |
| Villarreal | Vila-real | El Madrigal | 25 000 |
| Zaragoza | Zaragoza | La Romareda | 34 596 |
Seurojen tiedot > Seurajohto ja päävalmentaja

| Joukkue | Puheenjohtaja | Valmentaja |
| --- | --- | --- |
| Athletic Bilbao |  Josu Urrutia |  Marcelo Bielsa |
| Atlético Madrid |  Enrique Cerezo |  Diego Simeone |
| Barcelona |  Sandro Rosell |  Josep Guardiola |
| Betis |  Miguel Guillén |  Pepe Mel |
| Espanyol |  Ramon Condal |  Mauricio Pochettino |
| Getafe |  Ángel Torres |  Luis García Plaza |
| Granada |  Quique Pina |  Abel Resino |
| Levante |  Quico Catalán |  Juan Ignacio Martínez |
| Málaga |  Abdullah Al Thani |  Manuel Pellegrini |
| Mallorca |  Jaume Cladera |  Joaquín Caparrós |
| Osasuna |  Patxi Izco |  José Luis Mendilibar |
| Racing Santander | Vapaa |  Álvaro Cervera |
| Rayo Vallecano |  Raúl Martín Presa |  José Ramón Sandoval |
| Real Madrid |  Florentino Pérez |  José Mourinho |
| Real Sociedad |  Jokin Aperribay |  Philippe Montanier |
| Sevilla |  José María del Nido |  Míchel |
| Sporting Gijón |  Manuel Vega-Arango |  Javier Clemente |
| Valencia |  Manuel Llorente |  Unai Emery |
| Villarreal |  Fernando Roig |  Miguel Ángel Lotina |
| Zaragoza |  Agapito Iglesias |  Manolo Jiménez |
Seurojen tiedot > Valmentajavaihdokset

| Joukkue | Erotettu valmentaja | Lähti | Uusi valmentaja | Tuli |
| --- | --- | --- | --- | --- |
| Mallorca |  Michael Laudrup | 27. syyskuuta 2011 |  Joaquín Caparrós | 3. lokakuuta 2011 |
| Racing Santander |  Héctor Cúper | 29. marraskuuta 2011 |  Juanjo González | 30. marraskuuta 2011 |
| Villarreal |  Juan Carlos Garrido | 22. joulukuuta 2011 |  José Francisco Molina | 22. joulukuuta 2011 |
| Atlético Madrid |  Gregorio Manzano | 22. joulukuuta 2011 |  Diego Simeone | 27. joulukuuta 2011 |
| Zaragoza |  Javier Aguirre | 30. joulukuuta 2011 |  Manolo Jiménez | 31. joulukuuta 2011 |
| Granada |  Fabri González | 22. tammikuuta 2012 |  Abel Resino | 23. tammikuuta 2012 |
| Sporting Gijón |  Manuel Preciado | 31. tammikuuta 2012 |  Iñaki Tejada (väliaikainen) | 31. tammikuuta 2012 |
| Sevilla |  Marcelino García Toral | 6. helmikuuta 2012 |  Míchel | 7. helmikuuta 2012 |
| Sporting Gijón |  Iñaki Tejada (väliaikainen) | 13. helmikuuta 2012 |  Javier Clemente | 13. helmikuuta 2012 |
| Racing Santander |  Juanjo González | 7. maaliskuuta 2012 |  Álvaro Cervera | 10. maaliskuuta 2012 |
| Villarreal |  José Francisco Molina | 18. maaliskuuta 2012 |  Miguel Ángel Lotina | 19. maaliskuuta 2012 |